1994 அக்டோபர் 20-ஆம் தேதி திருவனந்தபுரத்திலுள்ள விடுதி ஒன்றிலிருந்து மாலத்தீவைச் சேர்ந்த பெண்மணி ஒருவரை தவறுதலாகக் கைது செய்ததை மறைப்பதற்கு, காவல்துறை ஆய்வாளர் விஜயன் செய்த சதிதான் இஸ்ரோ விஞ்ஞானிகளை ஒற்றர்களாக சித்தரித்த வழக்கு. இந்த வழக்கை சாதகமாகப் பயன்படுத்தி அன்றை இளைஞர் காங்கிரஸ் தலைவர் செரியன் பிலிப்பும், ஏ.கே. அந்தோணி கோஷ்டியைச் சேர்ந்த உம்மன் சாண்டியும் அன்றைய கேரள முதல்வர் கே. கருணாகரனை பதவி விலகச் செய்தனர்.